text: Писториус остава под домашен арест до 18 април - Лека атлетика - Sportal.bg
  Писториус остава под домашен арест до 18 април
  08 декември 2015 | 12:10
  Южноафриканският параолимпийски атлет Оскар Писториус ще остане под домашен арест поне до 18 април, когато ще обжалва присъдата си за предумишлено убийство в Конституционния съд, заяви неговият адвокат. Писториус застреля приятелката си Рийва Стийнкамп в дома си в Претория с 4 куршума през февруари 2013 г., но получи 5-годишна присъда за непредумишлено убийство и беше пуснат под домашен арест след 1 година в затвора.
  Миналата седмица обаче Върховният съд призна Писториус за виновен в предумишлено убийство, с което отмени решение на предходната инстанция, че той е виновен за непредумишлено убийство. Тепърва ще ясне колко дълго ще бъде наказанието му. Минималната присъда за предумишлено убийство е 15 години.
  Писториус ще трябва да плати гаранция от $700. В решението на съда се посочва, че атлетът може да напуска къщата си между 7 сутринта и полунощ, но в радиус от 20 км. Той ще носи и специална гривна, която показва местонахождението му.